Ricus Nel kom Suidkus toe | News24
Ricus Nel kom Suidkus toe
Ricus Nel. Photo: verskaf
Hoewel Ricus, voordat hy voltyds tot die musiekbedryf toegetree het by ‘n platinummyn, ‘n tabak­ koöperasie en ‘n musiekwinkel gewerk het, was musiek dit wat die sterkste deur sy are gepols het. Hy het reeds op vier-jarige ouderdom sy eerste instrument, dromme, begin bespeel - iets wat uiteindelik een van dertien instrumente sou word wat hy bemeester het.
Nadat hy in 1998 matrikuleer het, het Ricus soos vele ander musikante in kroeë gespeel totdat hy uiteindelik in 2003 sy voet formeel in die deur van die musiekbedryf gekry het as lid van Dozi se orkes by Hartebeespoortdam. Hierna het hy sy talente geleen aan ‘n hele rits groot name se opvoerings, DVD produksies en TV-reekse, wat Theuns Jordaan en Juanita du Plessis se duet-DVD, Bok van Blerk se orkes, KKNK, Skouspel, Innibos, Dis Hoe Dit is Met Steve en Jukebox met Kurt Darren
Hy het ook in Londen opgetree tydens die ou UKasie-fees en ook gehore in Australië, Kanada en die VSA bekoor met sy talent. Ricus het sy eerste solo-album, Sak en Pak, in 2011 vrygestel. Dit is met oorweldigende ondersteuning deur Suid-Afrikaanse gehore ontvang en het later goue status bereik. Dit is gevolg deur die vrystelling van Sout van die Aarde in 2013 en Ricus Nel sing Don Williams en ander Country Legendes in 2014 – ‘n album wat ook binne net ‘n paar maande die goue-kerf verbygesteek het.
Oorspronklike treffers Sak en pak, Spyt kom te Laat, Windgat, my Honne en Nogsteeds so Lief vir Haar, sowel as Ricus se vertolkings van I Recall a Gypsy Woman, Some Broken Hearts Never Mend, You’re my Best Friend en Lay down Beside Me het landswyd opslae op radio-ranglyse gemaak. Een van die groot hoogtepunte van sy loopbaan tot dusver was om die wêreldbekende Air Supply - die Australiaanse duo wat in die 80’s bekendheid verwerf het met treffers soos All Out of Love, Every Woman in the World, Lost in Love en Making Love (Out of Nothing At All) - in 2014 by die Grand West Arena in Kaapstad in te lei tydens hul wêreldtoer. Ricus se vermoë om ‘n verskeidenheid genres – van country, tot rock en rock-‘n-roll, tot boeremusiek, opskop-sokkie en rustige lekkerluister-treffers – te kombineer met sy uistekende sang- en speeltalent sorg vir ‘n kleurryke fees van klank en melodie wat by enige kuier, optrede en fees tuis sal wees. - Versakf.
KANADA EN DIE VSA BEKOOR MET SY TALENT.